આમ, રાજેન્દ્ર પટેલ બે હજાર પંદરથી એક તરફ સંસ્થાના સ્વાયત્તતા અને અસહકારના ઠરાવોને અનુમોદન આપે છે અને બીજી તરફથી સરકારી અકાદમીમાં જઈને એ ઠરાવોનો ભંગ કરે છે. એક રીતે જોઈએ તો આ સંસ્થાદ્રોહ છે. તેઓ મધ્યસ્થના ચૂંટાયેલા નહીં પણ નિમાયેલા સભ્ય છે. જો ચૂંટાયેલા હોત, તો એમને એ પણ જાણ હોત કે ચૂંટણીની ઉમેદવારી માટે જે ફૉર્મ ભરવામાં આવે છે, તેમાં આપણે એવી બાંયધરી આપવાની હોય છે કે સંસ્થાની નીતિઓ અને સંસ્થાએ વખતોવખત કરેલા ઠરાવો મને બંધનકર્તા રહેશે.